પંજાબના રહેવાસી ગુરશરણ સિંહ સાથે થયેલી વાતચીતમાં તેમણે જણાવ્યું કે, એગ્રીકલ્ચરમાં માર્કેટિંગ મેનેજમેંટ કર્યા બાદ તે એક ફાર્મમાં નોકરી કરવા લાગ્યા. શરૂઆતથી જ પોતાનો કોઇ બિઝનેસ શરૂ કરવાની ઇચ્છા હતી. પરંતુ કોઇ આઇડિયા મળતો ન હતો. તે સમયે તેમણે જોયું કે સરકાર ખેડુતોને જૈવિક ફર્ટિલાઇઝરનો યુઝ વધારવા અને ફર્ટિલાઇઝરના વધારે ઉપયોગથી ખેતરોને બંજર થવાથી બચાવવાનો પ્રયાસ કરી રહી છે. ફર્ટિલાઇઝરમાં નાઇટ્રોજનની માત્રા વધારે હોય છે. અને છાણમાં પણ નાઇટ્રોજન હોય છે. અહીંથી જ તેમને બિઝનેસનો આઇડિયા મળ્યો અને શુભક્રમણ વર્મીકમ્પોસ્ટની શરૂઆત થઇ. આજે તેમની કંપનીનું ટર્નઓવર 50 લાખ રૂપિયા વાર્ષિક છે.